|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 12.02.2026 | nr | 2-23-1246 |

**Konkurentsiamet**

Tatari 39, Tallinn 10134

info@konkurentsiamet.ee

Harju Maakohtu menetluses on tsiviilasi nr 2-23-1246 Mr.Stone OÜ (pankrotis; registrikood 14919801) pankrotimenetluse järelevalve.

Vastavalt pankrotiseaduse § 158 lg-le 1 kui pankrotivarast ei jätku massikohustuste ja pankrotimenetluse kulude katteks vajalike väljamaksete tegemiseks, peab haldur sellest kohtule viivitamatult teatama. Sama paragrahvi lg 4 kohaselt pärast haldurilt aruande saamist lõpetab kohus halduri ettepanekul pankrotimenetluse raugemise tõttu, kui kohus tuvastab, et pankrotivarast ei jätku massikohustuste ja pankrotimenetluse kulude katteks vajalike väljamaksete tegemiseks. Sama paragrahvi lg 51 alusel tuleb kohtul enne § 158 lg 4 alusel pankrotimenetluse lõpetamist teha juriidilisest isikust võlgniku puhul maksejõuetuse teenistusele ettepaneku esitada taotlus pankrotimenetluse läbiviimiseks avaliku uurimisena ja annab taotluse esitamiseks mõistliku tähtaja. Sama paragrahvi lg 6 kohaselt ei lõpeta kohus menetlust § 158 lg 4 alusel, kui võlausaldaja või kolmas isik maksab massikohustuste ja pankrotimenetluse kulude katteks deposiidina selleks ettenähtud kontole kohtu poolt määratud summa või kohus rahuldab maksejõuetuse teenistuse avalduse pankrotimenetluse läbiviimiseks avaliku uurimisena.

Kohus määras 30.01.2026 määrusega võlgniku pankrotiavalduse menetluse raugemise vältimiseks pankrotimenetluse kulude katteks kohtu deposiiti makstava summa suuruseks 2500 eurot ja tegi ettepaneku Mr.Stone OÜ pankrotimenetlusest huvitatud isikutele (eelkõige võlausaldajatele) tasuda hiljemalt 06.02.2026 pankrotimenetluse kulude deposiit Rahandusministeeriumi kontole. Vastav teade avaldati 30.01.2026 väljaandes Ametlikud Teadaanded. Deposiiti tasutud ei ole.

Kohus teavitab käesolevaga pankrotiseaduse § 158 lg 51 kohaselt Konkurentsiametit, et deposiiti raugemise vältimiseks tsiviilasjas nr 2-23-1246 antud tähtajaks tasutud ei ole, ning teeb ettepaneku esitada avaldus pankrotimenetluse läbiviimiseks avaliku uurimisena.

Kohus annab käesolevaga Konkurentsiametile tähtaja avaliku uurimismenetluse alustamise otsustamiseks ja kohtu teavitamiseks 21 päeva alates käesoleva kohtukirja kättesaamisest.

Lugupidamisega

/digitaalselt allkirjastatud/

Kai Härmand

kohtunik